**Tottenxem Hotspur stadioni** (inglizcha: *Tottenham Hotspur Stadium*) - Angliya, London shimolidagi Tottenxemdagi futbol stadioni. Xuddi shu nomdagi klubning uy stadionidir. 62 ming tomoshabinga mo'ljallangan bo'lib, Londonning Uembli stadionidan keyingi eng katta stadion hisoblanadi.

Stadionni ba'zan muxlislar va ba'zi ommaviy axborot vositalari tomonidan **Nyu Uayt Xart Leyn** deb ham atashadi.(inglizcha: *New White Hart Lane*).

Stadionning bir qismi "Tottenxem" ning sobiq uy stadioni Uayt Xart Leyn egallagan joyda joylashgan.

"Tottenxem Hotspur" yangi uy stadioning qurilishi loyihasi 2008-yilda e'lon qilingan, ammo uzoq vaqtdan beri ma'qullanganligi sababli qurilish faqat 2015-yilda boshlangan. Stadionning ochilishi 2019-yilning bahorida bo'lib o'tdi.

Qurilish
--------

 2017-yil may oyida sobiq Uayt Xart Leyn joyiga tutash hududda yangi stadion qurilishi (o'ngda)
Stadion qurilishi 2015-yilda shimoliy qism (shimoliy, g'arbiy va sharqiy tribunalarni o'z ichiga oladi) qurilishi bilan boshlangan. Qo'shni Uayt Xart Leyn ga tutash bo'lgan Janubiy tribuna qurilishi 2016/17 yilgi mavsum tugagandan so'ng darhol boshlangan. 2018-yilning bahorida stadion tom qismi yopildi.

Demontaj qilingan Uayt Xart Leyn qismlari yangi stadion qurilishida ishlatilgan. Xususan, pollarni to'ldirish uchun eski stadion poydevorning maydalangan beton qismlari yangi beton bilan aralashtirilib ishlatilgan. Barni bezash uchun Uayt Xart Leynning sharqiy tribunasidagi g'isht ishlatilgan. Shuningdek, yangi stadionda eski stadionda ishlatilgan belgilar bor.

Stadiondagi chim 2018-yil oktabr oyining boshlarida yotqizilgan.

Ochilishi
---------

Stadionning rasmiy ochilishidan oldin, ikkita "sinov uchrashuvi" o'tkazilishi rejalashtirilgan edi, ularning o'tkazilishi bir necha bor qoldirildi, xususan, xavfsizlik tizimidagi muammolar va simlarning nuqsonlari tufayli.. Natijada stadionda "sinov uchrashuvlari" 2019-yil 24 va 30-mart kunlari bo'lib o'tdi. 24-mart kuni stadionda "Tottenxem" va "Sautgempton" U18 jamoalari o'ynadi. O'yinga 28 987 tomoshabin tashrif buyurdi, 3: 1 hisobidagi g'alabani Tottenxemning yosh futbolchilari qo'lga kiritishdi. 30-mart kuni "Tottenxem" va Italiyaning "Inter "afsonalari stadionda uchrashishdi. O'yinni 41 244 tomoshabin kuzatdi, 5: 4 hisobidagi g'alabani "Inter" futbolchilari qo'lga kiritishdi.

2018/19 yilgi mavsum boshlanishidan oldin, yangi stadionning rasmiy ochilish o'yini 2018-yil sentabr oyida bo'lib o'tishi rejalashtirilgan edi, ammo bu sana bir necha bor keyinroqqa qoldirildi, shu sababli Tottenxem Hotspur 2018/19 yilgi mavsumning ko'p qismida uy o'yinlarini "Uembli" da o'tkazishda davom etdi. Stadiondagi birinchi rasmiy futbol uchrashuvi 2019-yilning 3-aprelida boʻlib oʻtgan: bu Premer-liga doirasida "Tottenxem" va "Kristal Pelas "oʻrtasidagi oʻyin boʻlib, unda "shporlar" 2:0 hisobida gʻalaba qozongan.

Stadion arxitekturasi va tuzilishi
----------------------------------

Stadion assimetrik piyola shaklida bo'lib, ochilish vaqtida uning sig'imi 62 062 o'rindiqni tashkil qilgan. Stadionning uzunligi shimoliy-janubiy o'qda taxminan 250 metr va sharq-g'arbiy o'qda 200 metr; balandligi 48 metrni tashkil qiladi. Stadionning shimoliy qismi 9 qavatli, janubiy qismi esa 5 qavatdan iborat. Stadionning umumiy ichki maydoni 119 945 m 2.

Stadion ichida to'rtta yirik LED displey (ulardan ikkitasi 190 m 2, qolgan ikkitasi 179 m 2) mavjud. Tashqarida stadion fasadiga ikkita videoekran o'rnatilgan. Shuningdek, majmua ichida va hududida turli oʻlchamdagi 1800 ga yaqin videoekranlar oʻrnatilgan.

### Tribunalar

Stadion piyola shaklida bo'lishiga qaramay, uning tarkibida to'rtta alohida tribunani ajratib ko'rsatish mumkin. Janubiy tribuna mahalliy muxlislar uchun bir qavatli tribuna sifatida ishlab chiqilgan va Buyuk Britaniyadagi eng katta bir qavatli tribuna bo'lib, sig'imi 17 500 tomoshabinga mo'ljallangan. Janubiy tribunaning balandligi 34,1 m. Janub tribunaning dizayni g'oyasi Dortmundning "Borussiya" klubi uy stadioni bo'lmish "Signal Iduna Park"ni sariq devoridan olingan bo'lib, tribunaning o'zi stadionning "yuragi"ga aylanishi va o'yin vaqtida muxlislarning asosiy shovqinini xosil qilishi kerak.

Shimoliy tribunaning balandligi 35,5 m bo'lib, u 1, 2, 4 va 5 darajali vestibyulli uchta yarusdan iborat. Sharqiy va g'arbiy tribunalarning balandligi mos ravishda 33,8 va 33,2 m; Ularning 1 va 5-qavatlarida vestyubullari bor. Sharqiy va g'arbiy tribunalar to'rt qavatli bo'lib: ikkitasi katta va ikkitasi kichikroq premium-klass va VIP-lojilar mavjud. Stadionda 8 mingga yaqin "premium" o'rindiqlar, shuningdek, VIP- lojalar mavjud. Stadiondagi barcha 62 062 o'rindiq to'q ko'k rangda (Tottenxem klubi ranglari). 42 ming o'rin klubning mavsumiy a'zolik abanomenti egalari uchun ajratilgan. Minimal o'rindiq kengligi 470 mm (Uayt Xart Leyn uchun 455–460 mm gacha), premium sinf uchun esa kenglik 520–700 mm gacha oshirilgan. Mehmon muxlislari uchun stadionning shimoli-sharqiy burchagidagi pastki qavatda 3000 o'rin ajratilgan. Stadionning shimoli-g'arbiy burchagida bolalar bilan o'yinlarga tashrif buyurish uchun joylar mavjud. To'rtta tribunada ham imkoniyati cheklangan tomoshabinlar uchun o'rindiqlar mavjud.

Foydalanish
-----------

Stadiondan ham futbol o'yinlari, ham NFL Amerika futbol o'yinlari va kontsert tadbirlari uchun foydalanish mumkin. Stadionda yiliga 16 ta futboldan tashqari tadbirlar, jumladan, 2 ta NFL oʻyinlari va 6 tagacha musiqiy kontsertlar oʻtkazish mumkin.

### Nomi

Stadion "Tottenhem Hotspur Stadium" deb ataladi (inglizcha: *Tottenham Hotspur Stadium* va bu nom to homiylik nomi huquqlarini sotish bo'yicha kelishuvga erishilguncha amalda boʻladi.

Havola
------

1. ↑  „Turf Nation". *Stadia*. 7–avgust 2018–yilda asl nusxadan arxivlandi. Qaraldi: 7–avgust 2018–yil.`{{cite magazine}}`: CS1 maint: date format () Wayback Machine saytida arxivlandi (2018-08-07).
2. ↑
3. ↑  „Local: Information for local residents and businesses". Tottenham Hotspur F.C.. Qaraldi: 10-yanvar 2021-yil.
4. ↑  *Dobson, Mark* „Tottenham announce first match for new 62,000 capacity stadium" (en).  The Guardian (8-mart 2019-yil).
5. ↑  *Gold, Alasdair* „Spurs release brilliant time-lapse video showing new stadium progress and how it will look" (en).  Football.London (4-avgust 2017-yil).
6. ↑  *Gold, Alasdair* „Tottenham unveil spectacular feature for £850m new stadium which will delight the fans" (en).  Football.London (26-mart 2018-yil).
7. ↑  *Prior, Grant* „White Hart Lane crushed aggies form new Spurs stadium floors" (en).  Construction Enquirer (8-mart 2018-yil).
8. ↑  „Shelf Bar and LED" (en).  TottenhamHotspur.com (19-aprel 2018-yil).
9. ↑  „New Tottenham stadium: Pitch is laid as Spurs unveil 'world-first' technology" (en).  Evening Standard (5-oktabr 2008-yil).
10. ↑  „Spurs announce Test Events for new stadium" (en).  Sky Sports (24-iyul 2018-yil).
11. ↑  *Gold, Alasdair* „New Tottenham stadium: Whether ground will be ready on time, test events & stunning new photos" (en).  Football.London (11-avgust 2018-yil).
12. ↑  *Law, Matt* „Tottenham staff given sneak preview of spectacular new stadium" (en).  The Telegraph (9-noyabr 2018-yil).
13. ↑  „Tottenham stadium Q&A: What has to happen before they move in?" (en).  Sky Sports (23-dekabr 2018-yil).
14. ↑  *Wilson, Jeremy* „Tottenham forced to delay opening of new stadium until end of October after 'issues with critical safety systems publisher=The Telegraph" (en) (13-avgust 2018-yil).
15. ↑  *Bhardwaj, Vaishali* „New Tottenham stadium test event: J'Neil Bennett makes history as Spurs U18s beat Southampton" (en).  Evening Standard (24-mart 2019-yil).
16. ↑  „Tottenham: New stadium to be used competitively in first week of April" (en).  BBC Sport (8-mart 2019-yil).
17. ↑  „Spurs Legends 4-5 Inter Forever: Gazza cameo in thriller at new stadium" (en).  Sky Sports (30-mart 2019-yil).
18. ↑  „Premier League fixtures 2018-19: Man City visit Arsenal on opening weekend" (en).  BBC Sport (14-iyun 2018-yil).
19. ↑  „Tottenham: Liverpool the visitors for first game at new stadium" (en).  BBC Sport (14-iyun 2018-yil).
20. ↑  *Aarons, Ed* „Tottenham confirm they will not play in new stadium until 2019" (en).  The Guardian (26-oktabr 2018-yil).
21. ↑  „Tottenham to play Crystal Palace in first game at new stadium" (en).  BBC Sport (17-mart 2019-yil).
22. ↑  *McNulty, Phil* „Tottenham Hotspur 2-0 Crystal Palace" (en).  BBC Sport (3-aprel 2019-yil).
23. 1 2  „Tottenham Hotspur Design and Access Statement 2015: Overview" (en).  Haringey Council. 25-noyabr 2020-yilda asl nusxadan arxivlandi. Qaraldi: 8-noyabr 2021-yil.
24. ↑  *Gold, Alasdair* „New Spurs stadium: Latest photos, video and completion date as we walk around site" (en).  Football.London (17-mart 2018-yil).
25. ↑  „Tottenham Hotspur Selects Daktronics To Provide LED Video Displays For New Stadium" (en).  Daktronics.com (26-mart 2018-yil).
26. 1 2  *McGurk, Stuart* „Spurs stadium designers: "We've built it like a concert hall"" (en).  GQ (23-yanvar 2017-yil).
27. 1 2 3  „Welcome to Our New Home" (en).  TottenhamHotspur.com.
28. ↑  „Behind the Design: The Single-Tier Stand to Drive Atmosphere of Tottenham Hotspur's New South Stand" (en).  Populous.com (21-dekabr 2017-yil). 6-aprel 2018-yilda asl nusxadan arxivlandi.
29. ↑  *Stone, Simon* „Tottenham: A glimpse inside Spurs' new £1bn state-of-the-art stadium" (en).  BBC Sport (24-mart 2019-yil).
30. ↑  „Tottenham's new stadium to have 15,000 seats ripped out after building blunder" (en). talkSPORT.
31. 1 2  „Secure Your Seat and 'Look Around' the New Stadium" (en).  TottenhamHotspur.com (12-mart 2018-yil).
32. ↑  *Gold, Alasdair* „Seven key answers about Spurs' new stadium including if White Hart Lane's cockerels will be saved" (en).  Football.London (19-aprel 2017-yil).
33. ↑  *Kilpatrick, Dan* „Tottenham want Premier League's best atmosphere in building new stadium" (en).  ESPN (20-yanvar 2017-yil).
34. ↑  *Collomosse, Tom* „New Tottenham stadium will be called the 'Tottenham Hotspur Stadium' if club starts season without naming-rights deal" (en).  London Evening Standard (27-fevral 2018-yil).